देश में पहली बार, पुलिस जवानों ने फूंके नेताओं-सामाजिक कार्यकर्ताओं के पुतले

रायपुर. छत्तीसगढ़ के बस्तर में पुलिस जवानों ने नेताओं और सोशल वर्कर्स का पुतला फूंका। देश में इस तरह का ये पहला मामला है। बस्तर डिवीजन के जगदलपुर और कोंडागांव जिला मुख्यालयों पुलिस ने इस काम को अंजाम दिया। पुतला जलाने की वजह नेताओं और सोशल वर्कर्स का नक्सलियों को सपोर्ट करना बताया गया है। CPM के पूर्व विधायक समेत कई कार्यकर्ताओं पर आरोप...

- पुलिस ने पूर्व सीपीएम विधायक मनीष कुंजाम, आप नेता सोनी सोढ़ी और सोशल वर्कर्स नंदिनी सुंदर, बेला भाटिया और हिमांशु कुमार का पुतला फूंका।

- पुलिस जवानों ने वर्दी में मार्च निकाला और उसके बाद पुतले फूंके। बस्तर जिला मुख्यालय जगदलपुर के अलावा कोंडागांव में पुतले फूंके गए हैं।

- बस्तर पुलिस ने बाकायदा प्रेस रिलीज भी जारी की है। इसमें नेताओं-वर्कर्स पर नक्सलियों के सहयोग का आरोप लगाया है।

क्या है प्रेस रिलीज में?

- प्रेस रिलीज "समस्त सहायक आरक्षक" की ओर से जारी की गई है।

- विज्ञप्ति में कहा है- "हमलोग नक्सलियों से बस्तर की सुरक्षा के लिए फोर्स में भर्ती हुए हैं।"

- "नंदनी सुंदर, हिमांशु कुमार, बेला भाटिया, सोनी सोढ़ी एवं मनीष कुंजाम जैसे लोग नक्सल समर्थक हैं व पुलिस बलों को बदनाम करते रहते हैं।"

- आरोप लगाया गया है कि ये लोग नक्सलियों से पैसा वसूली में लगे हुए हैं और बस्तर को खोखला कर रहे हैं।

- आगे लिखा है- " हम ऐसे नक्सल समर्थकों से शर्मिंदा होकर इन पांचो नंदनी सुंदर.... का पुतला जला रहे हैं ताकि बस्तर के लोग इनका असली चेहरा पहचाने।"

चिंगारी ने ऐसे पकड़ी आग

- उक्त लोगों पर पहले से ही नक्सलियों के सहयोग के आरोप लगते रहे हैं लेकिन मामले ने मंगलवार को अचानक तुल पकड़ लिया जब सीबीआई ने ताड़मेटला कांड से जुड़ी रिपोर्ट विशेष अदालत में पेश की।

- रिपोर्ट के मुताबिक 2011 में सुकमा के ताड़मेटला, मोरपल्ली और तिम्मापुर में आदिवासियों के घर जलाने वाले पुलिस के लोग थे न कि नक्सली।

- खबर फैलते ही बस्तर आईजी एसआरपी कल्लूरी पर जुबानी हमले बढ़ गए। पहले से ही कल्लूरी को हटाने की मांग उठा रहे नेता खुलकर सामने आ गए।

- पुलिसवालों की इस प्रतिक्रिया को बस्तर आईजी एसआरपी कल्लूरी के समर्थन के तौर पर देखा जा रहा है।

आगे की स्लाइड्स पर देखें फोटोज...